section_heading: Radnja
paragraph_text: Predstavljajući se kao "konzultant za gospodarenje otpadom", Tony počne opisivati dan u kojem je doživio napad. Tony je isprva nekooperativan, izražavajući prezir prema psihološkoj praksi. Doktorici Melfi priča o stresu svoga poslovnog života - ima osjećaj da je došao na rub nečega te opisuje svoju nostalgiju za prošlim vremenima. Tony ispriča dr. Melfi priču o obitelji pataka koje su se nastanile u njegovu bazenu. Kod kuće ima problema sa svojom kćeri, Meadow, koja se druži s Hunterom Scangarelom, za kojeg njegova supruga smatra kako je loš utjecaj. Kasnije spominje kako se njegove kćer i supruga ne slažu. Dodaje i priču o stresnom upoznavanju svoga "nećaka" Christopher s obiteljskim poslom. Nakon što se upoznao s osnovnim pravilima onoga što spada pod povjerljivost liječnika i pacijenta, Tony počinje govoriti otvorenije o svojoj karijeri, ali zataji nasilne detalje.